O cofetărie situată în zona Brătianu, în apropierea Complexului „Doi cocoşi” a fost spartă, cel mai probabil azi-noapte. Angajaţii care au venit de dimineaţă la muncă au descoperit că un geam fusese spart, iar hoţii au pătruns în interior.

Pentru că nu au avut ce să fure altceva, spărgătorii s-au mulţumit să se înfrupte din prăjiturile rămase în vitrinele frigorifice!

O echipă de poliţişti criminalişti se află în prezent în cofetărie şi prelevează probe care să îi ducă spre făptaşi.